pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่าง พ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจำปี 2564
วันอังคารที่ 2 มิถุนายน 2563
นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่าง พ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจําปี 2564
นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่างพ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจําปี 2564
วันนี้ (2 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยืนยันว่ายังไม่มีการหารือเรื่องวันหยุดชดเชยวันสงกรานต์ และขอให้ติดตามสถานการณ์การแพร่ระบาดของเชื้อไวรัสโควิด-19 ก่อน พร้อมตอบคําถามสื่อมวลชน สรุปสาระสําคัญ ดังนี้
นายกรัฐมนตรีชี้แจงว่า ได้สั่งการให้หน่วยงานความมั่นคง สาธารณสุขและหน่วยงานในท้องถิ่น ดูแลความเรียบร้อยหลังการผ่อนคลายมาตรการ ระยะ 3 เพื่อเตรียมสู่การผ่อนคลายมาตรการในระยะที่ 4 ต่อไป พร้อมกล่าวชื่นชมบุคลากรทางการแพทย์และทุกภาคส่วนทั้งเจ้าหน้าที่ตํารวจ ทหาร ที่เสียสละในการปฏิบัติงาน รวมทั้งขอความร่วมมือประชาชนปฏิบัติตามมาตรการหลักด้านสาธารณสุข หลังที่รัฐบาลผ่อนปรนมาตรการเพื่อดูแลเศรษฐกิจฐานรากแล้ว
ทั้งนี้ นายกรัฐมนตรีได้กล่าวถึงจํานวนตัวเลขผู้ป่วยติดเชื้อไวรัสโควิด-19 ที่ลดลงอย่างต่อเนื่อง ซึ่งส่วนใหญ่พบผู้ป่วยติดเชื้อที่เดินทางกลับมาจากต่างประเทศ และอยู่ในสถานกักกันโรค หรือ State Quarantine สะท้อนให้เห็นถึงประสิทธิภาพของมาตรการป้องกันการแพร่ระบาดของเชื้อไวรัสโควิด-19 ของไทย รวมถึงความก้าวหน้าในการพัฒนาวัคซีนเพื่อรักษาโควิด-19 ที่ได้รับความร่วมมือจากต่างประเทศ หน่วยงานที่เกี่ยวข้องกับการพัฒนาและวิจัยวัคซีน และภาคเอกชนด้วย
นายกรัฐมนตรียังกล่าวถึงกรณีประเทศญี่ปุ่นพิจารณาผ่อนปรนมาตรการโดยอนุญาตให้คนไทยเดินทางเข้าประเทศได้ว่า หากสถานการณ์การแพร่ระบาดของเชื้อไวรัสโควิด-19 ของไทยดีขึ้น อาจเปิดการท่องเที่ยวแต่ละประเทศไป โดยจะเป็นการท่องเที่ยวเชิงคุณภาพ มีมาตรการควบคุมการแพร่ระบาด หรือไทยอาจทําการท่องเที่ยวเชิงสุขภาพ เพื่อต้อนรับนักท่องเที่ยวในการฟื้นฟู รักษาพยาบาลในประเทศไทย อย่างไรก็ตาม ขณะนี้ยังไม่มีการพิจารณาเปิดน่านฟ้าเพราะจะต้องประเมินจากข้อมูลหลาย ๆ อย่าง
ในตอนท้าย นายกรัฐมนตรีเผยถึงกรณีการปรับคณะรัฐมนตรี จําเป็นต้องหารือกับพรรคร่วมรัฐบาลด้วย และมอบหมายให้ปรับความเข้าใจกันภายในพรรคกันเอง พร้อมกล่าวว่าในวันที่ 4 มิถุนายน จะเดินทางไปยังรัฐสภาเพื่อชี้แจงร่างพ.ร.บ. โอนงบประมาณรายจ่าย พ.ศ. 2563 และร่วมพิจารณาร่างพ.ร.บ. งบประมาณรายจ่ายประจําปี 2564 ด้วย
.............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หากผู้ที่ติดเชื้อไวรัสโควิด-19 แต่ไม่ทราบว่าเป็น และมีการไอหรือจาม ลงกระทะในช่วงทำอาหาร ความร้อนจากเตาสามารถฆ่าเชื้อได้หรือไม่ ??
วันพุธที่ 8 เมษายน 2563
หากผู้ที่ติดเชื้อไวรัสโควิด-19 แต่ไม่ทราบว่าเป็น และมีการไอหรือจาม ลงกระทะในช่วงทําอาหาร ความร้อนจากเตาสามารถฆ่าเชื้อได้หรือไม่ ??
ผู้ติดเชื้อไวรัสไอหรือจาม ลงกระทะในช่วงทําอาหาร ความร้อนจากเตาสามารถฆ่าเชื้อได้หรือไม่ ?
Q : หากผู้ที่ติดเชื้อไวรัสโควิด-19 แต่ไม่ทราบว่าเป็น และมีการไอหรือจาม ลงกระทะในช่วงทําอาหาร ความร้อนจากเตาสามารถฆ่าเชื้อได้หรือไม่ ??
A : จากข้อมูลพบว่าความร้อนขนาดที่ทําให้อาหารสุกสามารถทําให้เชื้อไวรัสฯ ตายได้ แต่สิ่งที่ต้องระมัดระวังคือการรับประทานอาหารร่วมกับผู้อื่น ควรใช้ช้อนใครช้อนมัน และทานเฉพาะอาหารของตนเอง โดยมีการล้างมือก่อนรับประทานอาหารทุกครั้ง
รัฐบาลไทย-ข่าวทำเนียบรัฐบาล-รมว.พม. รับมอบของบริจาคจากภาคเอกชน-ประชาชน ส่งต่อให้กลุ่มเป้าหมายเดือดร้อนจากโรคโควิด-19 ทั่วประเทศ
วันพุธที่ 29 เมษายน 2563
รมว.พม. รับมอบของบริจาคจากภาคเอกชน-ประชาชน ส่งต่อให้กลุ่มเป้าหมายเดือดร้อนจากโรคโควิด-19 ทั่วประเทศ
รมว.พม. รับมอบของบริจาคจากภาคเอกชน-ประชาชน ส่งต่อให้กลุ่มเป้าหมายเดือดร้อนจากโรคโควิด-19 ทั่วประเทศ
วันนี้ (29 เม.ย. 63) เวลา 11.00 น. ที่ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบของบริจาคจากภาคเอกชนและประชาชน เพื่อส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ได้แก่ 1. บริษัท ซิงเกอร์ประเทศไทย จํากัด (มหาชน) บริจาคหน้ากากผ้า จํานวน 21,000 ชิ้น และชุด Isolation Gown จํานวน 10, 000 ชุด 2. บริษัท ดัชมิลล์ จํากัด บริจาคนมกล่อง UHT จํานวน 100 ลัง และนมสดกระป๋องดัชมิลซ์ จํานวน 100 ลัง และ 3. คุณจุลภควัฒน์ ศรีสุวรรณ คุณวิชญ์ภาส สนั้นพานิชกุล และคุณรัชพล สุวรรณโชติ ร่วมบริจาคหน้ากากอนามัย จํานวน 1,000 ชิ้น และเจลแอลกอฮอล์ ขนาด 50ml จํานวน 300 ขวด
นายจุติ กล่าวว่า ในนามของรัฐบาล ตนขอขอบคุณผู้มีน้ําใจทุกท่าน ที่ส่งมอบสิ่งของมาบริจาคให้กระทรวง พม. ซึ่งกระทรวง พม. ได้ลงพื้นที่สํารวจไปที่ชุมชนถึงความขาดแคลนด้านต่างๆ โดยพัฒนาสังคมและความมั่นคงของมนุษย์ (พมจ.) ทุกจังหวัดทั้วประเทศและอาสาสมัครพัฒนาสังคมและความมั่นคงของมนุษย์ (อพม.) ทําหน้าที่ชี้เป้าเฝ้าระวัง ดังนั้น ความเดือดร้อนของประชาชน เราจะมีข้อมูลส่วนหนึ่ง ซึ่งอีกส่วนหนึ่งมาจากศูนย์ช่วยเหลือสังคม สายด่วน พม. โทร. 1300 ที่ประชาชนโทรมาแจ้งและขอความช่วยเหลือตลอดเวลา ซึ่งเรามีระบบการจัดการ 24 ชั่วโมง เมื่อมีผู้บริจาคสิ่งของผ่านกระทรวง พม. แล้ว เราจะนําสิ่งของบริจาคเหล่านี้ส่งไปถึงกลุ่มเป้าหมายที่ลําบากที่สุดในสังคม ทั้งนี้ กระทรวง พม. มีภารกิจสําคัญในการสร้างความมั่นคงของมนุษย์ เพราะเมื่อมนุษย์มีความมั่นคง สังคมก็จะมีความเข้มแข็ง ซึ่งขณะนี้ ทั่วโลกเกิดความขาดแคลน รวมทั้ง ประเทศไทย แต่คนไทยไม่เคยขาดแคลนน้ําใจให้ซึ่งกันและกัน ทําให้ประเทศไทยสามารถฟื้นตัวได้อย่างรวดเร็ว ทั้งนี้ สิ่งของบริจาคทุกอย่างเกิดจากน้ําใจของประชาชนที่มาช่วยเหลือและบรรเทาความเดือดร้อนผู้ด้อยโอกาสในสังคม
รัฐบาลไทย-ข่าวทำเนียบรัฐบาล-เพิ่มเงินตอบแทนกำนัน ผู้ใหญ่บ้าน เป็นกำลังใจในการทำงานช่วงโควิด-19
วันพฤหัสบดีที่ 2 กรกฎาคม 2563
เพิ่มเงินตอบแทนกํานัน ผู้ใหญ่บ้าน เป็นกําลังใจในการทํางานช่วงโควิด-19
วันพุธที่ 1 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบเพิ่มค่าตอบแทนให้กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ ในลักษณะเงินเพิ่มพิเศษรายเดือน วงเงินรวม 699 ล้านบาท เป็นระยะเวลา 7 เดือน เพื่อเป็นขวัญและกําลังใจในการปฏิบัติหน้าที่ โดยเฉพาะอย่างยิ่งภารกิจเพิ่มเติมในฐานะเจ้าพนักงานโรคติดต่อตามพ.ร.บ. โรคติดต่อ พ.ศ.2558 ที่ต้องเสียสละเวลาทําหน้าที่ร่วมป้องกันและลดความเสี่ยงการแพร่ระบาดของโรคโควิด-19 ระบาดเข้าสู่หมู่บ้าน ตําบล และเสียค่าใช้จ่ายเพื่อปฏิบัติหน้าที่ด้วยตนเอง เช่น ค่าพาหนะ ค่าน้ํามันรถ เป็นต้น โดยค่าตอบแทนพิเศษดังกล่าว จะช่วยลดภาระค่าใช้จ่ายของเจ้าหน้าที่ ซึ่งสอดคล้องกับนโยบายรัฐบาลที่ต้องการดูแลประชาชนทุกกลุ่มอย่างเหมาะสม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ราคาสินค้าเกษตร
วันศุกร์ที่ 16 กุมภาพันธ์ 2561
ราคาสินค้าเกษตร
ประจําวันที่ 15 กุมภาพันธ์ 2561
ข้าวเปลือกหอมมะลิ 17,500 บาท ต่อ 1 ตัน
ข้าวเปลือกเจ้านาปี 8,000 บาท ต่อ 1 ตัน
ยางแผ่นดิบ 45.00 บาท ต่อ 1 กิโลกรัม
ยางแผ่นรมควัน 46.50 บาท ต่อ 1 กิโลกรัม
หัวมันสด (25%) 2.50 บาท ต่อ 1 กิโลกรัม
มันเส้น คลังอยุธยา 6.30-6.40 บาท ต่อ 1 กิโลกรัม
แป้งมัน คลัง กทม. 13.80-14.00 บาท ต่อ 1 กิโลกรัม
สอบถามข้อมูลเพิ่มเติม : กรมการค้าภายใน กระทรวงพาณิชย์ สายด่วน 1569
การยางแห่งประเทศไทย โทร 0-2433-2222 ต่อ 241
ลิงค์ที่เกี่ยวข้อง สามารถคลิกเพื่ออ่านข้อมูลเพิ่มเติมได้ที่นี่ :
กระทรวงพาณิชน์ http://www.moc.go.th/index.php/home.html
การยางแห่งประเทศไทยhttp://www.raot.co.th/main.php?filename=index
รัฐบาลไทย-ข่าวทำเนียบรัฐบาล-เป็นไปได้หรือไม่ ที่ผู้หายจากการเป็นไข้แล้ว จะยังมีเชื้อไวรัสโควิด-19 อยู่ภายในร่างกาย ??
วันพุธที่ 25 มีนาคม 2563
เป็นไปได้หรือไม่ ที่ผู้หายจากการเป็นไข้แล้ว จะยังมีเชื้อไวรัสโควิด-19 อยู่ภายในร่างกาย ??
หายจากการเป็นไข้แล้ว จะยังมีเชื้อโควิด-19 อยู่ในร่างกายหรือไม่ ?
Q : เป็นไปได้หรือไม่ ที่ผู้หายจากการเป็นไข้แล้ว จะยังมีเชื้อไวรัสโควิด-19 อยู่ภายในร่างกาย ??
A : เป็นไปได้ เพราะมีข้อมูลจากผู้เชี่ยวชาญในเมืองอู่ฮั่น ที่พบว่ายังคงพบร่องรอยของเชื้อไวรัสโควิด-19 อยู่ภายในร่างกายของผู้ติดเชื้อไวรัสฯ อีกสองสัปดาห์ ขณะที่ผลวิจัยบางส่วนพบว่ามีผู้ป่วยบางรายพบเชื้อภายในร่างกายนานถึง 37 วัน ดังนั้นจากค่าเฉลี่ยจึงคาดว่ามีความเป็นไปได้สูงที่ไวรัสโควิด-19 จะยังคงอยู่ในร่างกายนานถึง 24 วัน
รัฐบาลไทย-ข่าวทำเนียบรัฐบาล-ยธ. เปิดเวทีเสวนาทางวิชาการ "SDGs๑๖ สังคมสงบสุข ยุติธรรม ไม่แบ่งแยก" เพื่อพัฒนากระบวนการยุติธรรมอย่างยั่งยืน
วันจันทร์ที่ 3 กันยายน 2561
ยธ. เปิดเวทีเสวนาทางวิชาการ "SDGs๑๖ สังคมสงบสุข ยุติธรรม ไม่แบ่งแยก" เพื่อพัฒนากระบวนการยุติธรรมอย่างยั่งยืน
ยธ. เปิดเวทีเสวนาทางวิชาการ "SDGs๑๖ สังคมสงบสุข ยุติธรรม ไม่แบ่งแยก" เพื่อพัฒนากระบวนการยุติธรรมอย่างยั่งยืน
ในวันศุกร์ที่ ๓๑ สิงหาคม ๒๕๖๑ เวลา ๐๙.๓๐ น.
ณ ห้อง Grand Ballroom ๒ โรงแรมรามาการ์เด้นส์ ถนนวิภาวดีรังสิต กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการประชุมทางวิชาการว่าด้วยกระบวนการยุติธรรม
กับเป้าหมายการพัฒนาที่ยั่งยืน เป้าหมายที่ ๑๖
“SDGs๑๖ สังคมสงบสุข ยุติธรรม ไม่แบ่งแยก : Peace, Justice and Strong Institutions”
พร้อมปาฐกถาพิเศษในหัวข้อ “SDGs๑๖ : การพัฒนากระบวนการยุติธรรมอย่างยั่งยืน”
เพื่อร่วมกันวิเคราะห์เชื่อมโยงการบูรณาการการทํางานในเชิงยุทธศาสตร์ แผนแม่บท แผนปฏิบัติการ
และเป้าหมายในการทํางานร่วมกันกับทุกภาคส่วนที่เกี่ยวข้องตามยุทธศาสตร์ชาติ ระยะ ๒๐ ปี
โดยแผนแม่บทและแผนปฏิบัติการของหน่วยงานต่าง ๆ ต้องกําหนดให้สอดคล้องกับ SDGs๑๖
อันจะนําไปสู่การจัดทํารายงานของประเทศในเวทีการประชุมระหว่างประเทศต่อไป
ปลัดกระทรวงยุติธรรม กล่าวว่า SDGs ถือเป็นเป้าหมายใหญ่ที่กําหนดประเด็นการขับเคลื่อนวาระงาน
ในแต่ละด้านซึ่งประเทศไทย สามารถนําไปต่อยอดในการกําหนดเป็นประเด็นยุทธศาสตร์
ในการพัฒนาประเทศในด้านต่างๆ โดยการถอดบทเรียนหรือประเด็นสําคัญจาก SDGs
แต่สิ่งสําคัญ คือ การดําเนินการดังกล่าว จะต้องเกิดจากความร่วมมือของทุกภาคส่วนที่เกี่ยวข้อง
ในการร่วมกันคิดวิเคราะห์ กําหนดแผนงาน กรอบแนวทางการดําเนินงาน
ผ่านการขับเคลื่อนในรูปแบบโครงการ /กิจกรรม จนนําไปสู่การปฏิบัติอย่างจริงจัง
ทั้งนี้ หน่วยงานที่เกี่ยวข้องควรบูรณาการเขียนแผนงานร่วมกัน
และมีการกําหนดเป้าหมายที่ชัดเจน เพื่อนําไปสู่การกําหนดแนวทางการขับเคลื่อน
และการปฏิบัติให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-บริการ One-Stop-Service พิเศษจากใจสถานเอกอัครราชทูต ณ กรุงลอนดอน และทีมประเทศไทยในสหราชอาณาจักร [กระทรวงการต่างประเทศ]
วันเสาร์ที่ 16 พฤษภาคม 2563
บริการ One-Stop-Service พิเศษจากใจสถานเอกอัครราชทูต ณ กรุงลอนดอน และทีมประเทศไทยในสหราชอาณาจักร [กระทรวงการต่างประเทศ]
บริการ One-Stop-Service พิเศษจากใจสถานเอกอัครราชทูต ณ กรุงลอนดอน และทีมประเทศไทยในสหราชอาณาจักร เพื่ออํานวยความสะดวกให้กับพี่น้องชาวไทยที่จะเดินทางกลับประเทศไทยด้วยเที่ยวบินพิเศษในวันอาทิตย์ที่ 17 พ.ค. 2563
*** บริการ One-Stop-Service จากใจสถานเอกอัครราชทูตฯ และทีมประเทศไทยในสหราชอาณาจักร เพื่อผ่อนเบาภาระของพี่น้องชาวไทยที่จะเดินทางกลับประเทศไทยโดยเที่ยวบินพิเศษในวันอาทิตย์ที่ 17 พ.ค. 2563 ขอขอบคุณทีมแพทย์อาสาสมัครเป็นพิเศษที่ร่วมแรงร่วมใจให้บริการพี่น้องชาวไทยในสหราชอาณาจักรร่วมกันอีกครั้ง
บริการพิเศษนี้ครอบคลุมการตรวจร่างกายและออกใบ Fit to Fly โดยไม่มีค่าใช้จ่าย กับการออกเอกสารที่จําเป็นต่าง ๆ เพื่อรับรองการเดินทางกลับประเทศไทยทั้งหมดในจุดเดียว เพื่อความสะดวก ประหยัดเวลาและกําลังทรัพย์ บริการของสถานเอกอัครราชทูตฯ ให้ความมั่นใจได้เต็มร้อยเกี่ยวกับมาตรการ social distancing ที่เคร่งครัด ไม่มีความเสี่ยงเรื่องการติดเชื้อ ไม่แออัด เป็นระบบ มีระเบียบ และรวดเร็ว และเพื่อสุขภาพอนามัยของพี่น้องชาวไทยที่มารับบริการและเตรียมตัวเดินทางกลับประเทศไทย สถานเอกอัครราชทูตฯ ได้มอบหน้ากากอนามัยชนิดกรองเชื้อไวรัสได้และสามารถใช้ซ้ําได้ที่ได้มาตรฐานสากล แก่ผู้มาขอรับบริการทุกท่านเพื่อนําไปใช้ในระหว่างการเดินทางและเมื่อกลับถึงประเทศไทยด้วย
"ทุกข์ร้อนของชาวไทย สถานทูตใส่ใจช่วยบรรเทา"
รัฐบาลไทย-ข่าวทำเนียบรัฐบาล-นายกรัฐมนตรีมอบหมายกระทรวงวัฒนธรรมกลับไปดูรายละเอียดการบูรณะ
วันอังคารที่ 12 กันยายน 2560
นายกรัฐมนตรีมอบหมายกระทรวงวัฒนธรรมกลับไปดูรายละเอียดการบูรณะ
นายกรัฐมนตรีมอบหมายกระทรวงวัฒนธรรมกลับไปดูรายละเอียดการบูรณะ "พระปรางค์วัดอรุณฯ" ใหม่  หลังมีการคัดค้าน
วันนี้ (12 กันยายน 2560) เวลา 16.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีที่มีกลุ่มนักวิชาการ ศิลปิน ช่างหัตถกรรม จํานวน 5,000 คนเรียกร้องให้หยุดบูรณะพระปรางค์วัดอรุณราชวราราม ว่า ได้มอบหมายให้กระทรวงวัฒนธรรมไปพิจารณาดูว่าจะทําอะไรได้ อย่างไรบ้าง เพราะมีการอนุมัติให้ดําเนินการไปแล้วบางส่วน ถ้าจะหยุดจะทําอย่างไร จึงให้ไปหารือกันมาอีกที
นายกรัฐมนตรีกล่าวต่อไปว่า ที่บอกว่าไม่สวยงามนั้น อะไรคือสวยงาม และอะไรคือไม่สวยงาม ถ้าจะเทียบกับของเดิมก่อนที่จะบูรณะกับวันที่บูรณะ มันก็แตกต่างกันอยู่แล้ว เหมือนทําของเก่าเป็นของใหม่ ซึ่งอาจจะมองดูแล้วไม่กลมกลืนหรือเปล่า ตรงนี้ก็ไม่รู้ ต้องไปดูว่าที่ผ่านมาเขาก่อสร้างมาด้วยวิธีการไหน และระยะเวลาผ่านมาเป็นร้อยๆ ปีมันทําให้เกิดการเปลี่ยนแปลงอะไรไปบ้างทั้งจากสภาพอากาศ ฝนฟ้าต่างๆ เรามองด้วยสายตาของคนปัจจุบันก็อาจจะเห็นว่าแปลกตาไป มันต้องไปดูด้วยหลักการทางศิลปกรรม การก่อสร้าง การบูรณะว่าเป็นอย่างไร ส่วนช่างที่มาทํานั้น ก็เป็นช่างที่มีความชํานาญเฉพาะในการซ่อมแซมโบราณสถานทั้งหมด
----------------------
รัฐบาลไทย-ข่าวทำเนียบรัฐบาล-นางยุพา ทวีวัฒนกิจบวร ผู้ช่วยปลัดกระทรวงวัฒนธรรม รณรงค์งานประเพณีบุญหลวง การละเล่นผีตาโขน และมหกรรมการแสดงหน้ากากนานาชาติ 2560
วันอาทิตย์ที่ 18 มิถุนายน 2560
นางยุพา ทวีวัฒนกิจบวร ผู้ช่วยปลัดกระทรวงวัฒนธรรม รณรงค์งานประเพณีบุญหลวง การละเล่นผีตาโขน และมหกรรมการแสดงหน้ากากนานาชาติ 2560
นางยุพา ทวีวัฒนกิจบวร ผู้ช่วยปลัดกระทรวงวัฒนธรรม รณรงค์งานประเพณีบุญหลวง การละเล่นผีตาโขน และมหกรรมการแสดงหน้ากากนานาชาติ 2560
วันที่ 17 มิถุนายน 2560 เวลา 14.00 น. ณ ลานกิจกรรม ณ สยาม สยามสแควร์วัน กรุงเทพฯ นางยุพา ทวีวัฒนกิจบวร ผู้ช่วยปลัดกระทรวงวัฒนธรรม รณรงค์งานประเพณีบุญหลวง การละเล่นผีตาโขน และมหกรรมการแสดงหน้ากากนานาชาติ 2560 โดยมีนักท่องเที่ยวต่างชาติ และประชาชนจํานวนมากให้ความสนใจ โดยกิจกรรมดังกล่าวจะจัดขึ้น ระหว่างวันที่ 24 – 28 มิถุนายน 2560 ณ จังหวัดเลย พบกับการแสดงผีตาโขนกว่า 500 คน การแสดงหน้ากากนานาชาติ จาก 8 ประเทศ อาทิ อินโดนีเซีย ฟิลิปปินส์ เกาหลี และขบวนแห่ศิลปวัฒนธรรม รวมทั้งเลือกช๊อป ชิม ชม สินค้าผลิตภัณฑ์ทางวัฒนธรรม
รัฐบาลไทย-ข่าวทำเนียบรัฐบาล-ทีเซลส์ เชิญชวนผู้ประกอบการ SMEs สมัครเข้าร่วมโครงการ “คุณภาพ ความปลอดภัย และประสิทธิผลของเครื่องสำอางและเสริมอาหาร”
วันอังคารที่ 5 กุมภาพันธ์ 2562
ทีเซลส์ เชิญชวนผู้ประกอบการ SMEs สมัครเข้าร่วมโครงการ “คุณภาพ ความปลอดภัย และประสิทธิผลของเครื่องสําอางและเสริมอาหาร”
ทีเซลส์ เปิดรับสมัครผู้ประกอบการ SMEs อุตสาหกรรมเครื่องสําอางและเสริมอาหาร เข้าร่วมโครงการ “คุณภาพ ความปลอดภัย และประสิทธิผลของเครื่องสําอางและเสริมอาหาร” (Quality, Safety and Efficacy for Cosmetics and Food Supplements หรือ QSE)
กระทรวงวิทยาศาสตร์และเทคโนโลยีโดยศูนย์ความเป็นเลิศด้านชีววิทยาศาสตร์ (องค์การมหาชน)หรือ ทีเซลส์ (TCELS) ฝ่ายโปรแกรมบริหารผลิตภัณฑ์เครื่องสําอางและเสริมอาหาร จับมือร่วมกับมหาวิทยาลัยนเรศวร, มหาวิทยาลัยมหิดล และสถาบันวิจัยวิทยาศาสตร์และเทคโนโลยีแห่งประเทศไทย (วว)ขอเชิญชวนผู้ประกอบการSMEsอุตสาหกรรมเครื่องสําอางและเสริมอาหาร สมัครเข้าร่วมโครงการ“คุณภาพ ความปลอดภัย และประสิทธิผลของเครื่องสําอางและเสริมอาหาร”(Quality, Safety and Efficacy for Cosmetics and Food Supplements หรือ QSE) เพื่อมุ่งหวังให้ผู้ประกอบการได้รับการพัฒนายกระดับองค์ความรู้ในการนําชีววิทยาศาสตร์มาใช้ยกระดับมาตรฐานผลิตภัณฑ์ และสามารถขยายโอกาสทางการตลาดสู่อาเซียน หรือ แข่งขันในตลาดสากลสมัครได้ตั้งแต่วันนี้- 15 มี.ค. 2562
เงื่อนไขในการเข้าร่วมโครงการ
เป็นวิสาหกิจไทย SMEs
มีผลิตภัณฑ์พร้อมต่อการเข้าร่วมโครงการ
สนับสนุน 70% ของค่าใช้จ่าย (ไม่เกิน 500,000 บาท)
สนับสนุน 1 ผลิตภัณฑ์/วิสาหกิจ
ประเมินผลกระทบด้านเศรษฐกิจและสังคม เมื่อสิ้นสุดโครงการ
สนใจสมัครเข้าร่วมโครงการได้ที่ :https://goo.gl/forms/jJHmRWqSEY8qz1AY2
สอบถามข้อมูลเพิ่มเติมได้ที่ :0 2644 5499 ต่อ 143 (คุณปุ๋ย)
หรือ E-mail :jiraphan@tcels.or.th
รัฐบาลไทย-ข่าวทำเนียบรัฐบาล-นโยบายและแนวทางในการแก้ไขปัญหาศูนย์ตรวจสอบสารต้องห้ามในนักกีฬาของประเทศ
วันศุกร์ที่ 10 กรกฎาคม 2563
นโยบายและแนวทางในการแก้ไขปัญหาศูนย์ตรวจสอบสารต้องห้ามในนักกีฬาของประเทศ
สรุปการตอบกระทู้ถามในการประชุมวุฒิสภา  วันจันทร์ที่ ๒๗ มกราคม ๒๕๖๓
เรื่อง  นโยบายและแนวทางในการแก้ไขปัญหาศูนย์ตรวจสอบสารต้องห้ามในนักกีฬาของประเทศ
ผู้ตั้งกระทู้ถาม พลตรี โอสถ ภาวิไล สมาชิกวุฒิสภา
ถาม รัฐมนตรีว่าการกระทรวงการท่องเที่ยวและกีฬา
ผู้ตอบ รัฐมนตรีว่าการกระทรวงการท่องเที่ยวและกีฬา
ผู้ถาม : พลตรี โอสถ ภาวิไล สมาชิกวุฒิสภา ถามกระทู้โดยสรุปดังนี้
ประเทศไทยประกาศใช้พระราชบัญญัติควบคุมการใช้สารต้องห้ามทางการกีฬาพ.ศ.๒๕๕๕ มีวัตถุประสงค์เพื่อสร้างทักษะความพร้อมทางกายภาพจิตสํานึกการมีคุณธรรมและจริยธรรมในการเข้าร่วมการแข่งขัน ทั้งยังเป็นการคุ้มครองสุขภาพและความปลอดภัยของนักกีฬาจากการใช้สารต้องห้ามมีศูนย์ปฏิบัติการตรวจสารต้องห้ามอยู่ที่มหาวิทยาลัยมหิดล และเป็นศูนย์เดียวในภูมิภาคเอเชียตะวันออกเฉียงใต้หรืออาเซียนโดยขณะนี้องค์กรต่อต้านการใช้สารต้องห้ามโลกหรือวาด้า มีมติให้ศูนย์หยุดปฏิบัติการชั่วคราวเป็นเวลา ๖ เดือน เนื่องจากไม่ได้มาตรฐานทั้งวิธีตรวจ การส่งผลตรวจล่าช้า การขาดแคลนบุคลากรผู้ควบคุมคุณภาพและขาดความร่วมมือระหว่างรัฐบาลกับมหาวิทยาลัยอย่างเป็นรูปธรรมซึ่งกระทรวงการท่องเที่ยวและกีฬาการกีฬาแห่งประเทศไทย และมหาวิทยาลัยมหิดลต้องร่วมมือกันแก้ไขปัญหาเหล่านี้ ภายใน ๖ เดือน มิเช่นนั้นศูนย์จะต้องถูกยกเลิก จึงขอถามไปยังรัฐบาลว่ามีมาตรการอย่างเป็นรูปธรรมในการจัดการปัญหานี้อย่างไรและส่งผลกระทบต่อสมาคมกีฬาต่าง ๆ หรือไม่หากมีผลกระทบจะมีแนวทางการแก้ไขอย่างไร
ผู้ตอบ : รัฐมนตรีว่าการกระทรวงการท่องเที่ยวและกีฬา ตอบชี้แจงกระทู้โดยสรุปดังนี้
การกีฬาแห่งประเทศไทย และสํานักงานควบคุมการใช้สารต้องห้ามทางการกีฬาได้ตรวจสอบข้อเท็จจริงสาเหตุการสั่งระงับศูนย์ตรวจสารต้องห้ามดังกล่าวพบว่าไม่สามารถตรวจสารต้องห้ามตามที่วาด้ากําหนด ๓๗๙ สาร ตรวจได้เพียง ๓๗๕ สาร /มีความผิดพลาดในการรายงานผล โดยตรวจสารที่วาด้าส่งมาให้ได้ ๙ ใน ๑๐ ตัวอย่าง /ศูนย์รายงานผลการตรวจล่าช้ากว่าที่องค์การต่อต้านการใช้สารต้องห้ามโลก (วาด้า) กําหนด โดย ๑ ตัวอย่างต้องใช้เวลา ๑๐ วัน แต่ปัจจุบันใช้เวลา ๒๐ วัน รวมถึงการขาดแคลนบุคลากรและการควบคุมคุณภาพซึ่งจะเชิญผู้เชี่ยวชาญจากประเทศอังกฤษมาเป็นที่ปรึกษาและการขาดเครื่องมือที่มีความทันสมัยและมีประสิทธิภาพ ทั้งนี้ ที่ผ่านมาการกีฬาแห่งประเทศไทยมีความพยายามที่จะโอนเครื่องมือให้กับมหาวิทยาลัยมหิดล แต่ติดระเบียบราชการไม่สามารถโอนรับข้ามกระทรวงได้ซึ่งจะหารือถึงทางออกของปัญหาและหากไม่สามารถกระทําได้ ก็จะตั้งงบประมาณจัดซื้อเครื่องมือใหม่ พร้อมระบุว่า ในปีงบประมาณ ๒๕๖๒ ศูนย์อยู่ในความดูแลของกระทรวงศึกษาธิการและเคยของบประมาณ ๑๐ ล้านบาท แต่ได้รับ ๖ ล้านบาทเท่านั้น ดังนั้น ในปีงบประมาณ ๒๕๖๓ การกีฬาแห่งประเทศไทยจะเข้ามาดูแลงบประมาณแทน และมีการเตรียมสํารองงบประมาณไว้ ๓๐ ล้านบาท เพื่อจัดซื้อเครื่องมือ อย่างไรก็ตาม ยืนยันว่าปัญหาที่เกิดขึ้นกับศูนย์ตรวจสารต้องห้ามจะไม่กระทบกับการส่งนักกีฬาไปแข่งขันทั้งภายในและนอกประเทศของสมาคมกีฬาต่าง ๆ และมั่นใจว่าจะสามารถแก้ไขปัญหาที่เกิดขึ้นได้ภายในระยะเวลา ๖ เดือน อย่างแน่นอน ​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-รมช.ก.อุตฯ นำคณะผู้บริหารลงพื้นที่อุบลราชธานี ให้ความรู้เรื่องการมาตรฐานครบวงจรแก่ผู้ประกอบการ SMEs และผู้ผลิตชุมชน นำเทคโนโลยีและนวัตกรรมมาช่วยสร้างมูลค่าให้แก่สินค้า ยกระดับผู้ปร
วันพุธที่ 16 พฤษภาคม 2561
รมช.ก.อุตฯ นําคณะผู้บริหารลงพื้นที่อุบลราชธานี ให้ความรู้เรื่องการมาตรฐานครบวงจรแก่ผู้ประกอบการ SMEs และผู้ผลิตชุมชน นําเทคโนโลยีและนวัตกรรมมาช่วยสร้างมูลค่าให้แก่สินค้า ยกระดับผู้ปร
รัฐมนตรีช่วยว่าการกระทรวงอุตสาหกรรม เป็นประธานเปิดการสัมมนาและปาฐกถาพิเศษ เรื่อง “มาตรฐานยกระดับ SMEs พัฒนาศักยภาพสู่ Thailand 4.0” ณ  โรงแรมลายทอง จังหวัดอุบลราชธานี
วันนี้ (16 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการสัมมนาและปาฐกถาพิเศษ เรื่อง “มาตรฐานยกระดับ SMEs พัฒนาศักยภาพสู่ Thailand 4.0” โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม และนายสฤษดิ์ วิฑูรย์ ผู้ว่าราชการจังหวัดอุบลราชธานี ให้การต้อนรับ ณ โรงแรมลายทอง จังหวัดอุบลราชธานี
นอกจากนี้ยังมีการรับมอบหมวกนิรภัยสําหรับผู้ใช้รถจักรยานยนต์ มอก. 369-2557 จากบริษัท เอ.พี ฮอนด้า จํากัด จํานวน 500 ใบ เพื่อมอบต่อให้แก่โรงเรียนในพื้นที่จังหวัดอุบลราชธานี และมอบทุนการศึกษาให้กับนักเรียนต้นแบบ และพิธีมอบป้ายสัญลักษณ์ร้าน มอก. ให้ผู้ประกอบการ จํานวน 4 ราย ได้แก่ บริษัท คูย่งฮวด อุดรธานี จํากัด ร้านอุบลอนันต์พานิช บริษัท ไทยพิพัฒน์ฮาร์ดแวร์ จํากัด บริษัท เค.ที.เอ็ม.สตีล จํากัด พิธีมอบใบอนุญาต E-License ให้กับผู้ประกอบการ จํานวน 3 ราย ได้แก่ บริษัท เสรีภัณฑ์ โปร เซ็นเตอร์ จํากัด หจก.เคเอสขอนแก่น คอนสตรัคชั่น หจก.เพชรสมวงศ์การโยธา และพิธีปล่อยคาราวานการตรวจติดตามร้านจําหน่ายผลิตภัณฑ์อุตสาหกรรม
รัฐมนตรีช่วยว่าการกระทรวงอุตสาหกรรม กล่าวว่า การลงพื้นที่อุบลราชธานีในวันนี้นอกจากจะเป็นการให้ความรู้เรื่องการมาตรฐานแล้ว ยังเป็นการเตรียมความพร้อมผู้ประกอบการในการยื่นขอรับการรับรองคุณภาพผลิตภัณฑ์ตามมาตรฐาน มอก. ให้ความรู้ความเข้าใจในมาตรฐาน มอก.S เพื่อนําไปพัฒนาและยกระดับสินค้าไทย และในวันนี้กระทรวงอุตสาหกรรมยังได้ระดมเจ้าหน้าที่ตรวจติดตามเฝ้าระวังการจําหน่ายสินค้าให้เป็นไปตามมาตรฐานอย่างสม่ําเสมอและต่อเนื่อง เพื่อสร้างความมั่นใจให้กับผู้บริโภคในการใช้สินค้าได้อย่างปลอดภัย #prindustry #กระทรวงอุตสาหกรรม #สํานักงานมาตรฐานผลิตภัณฑ์อุตสาหกรรม
รัฐบาลไทย-ข่าวทำเนียบรัฐบาล-เบอร์ติดต่อหน่วยงานที่สามารถช่วยเหลือให้คำปรึกษาในช่วงสถานการณ์การแพร่ระบาดของเชื้อไวรัสโควิด-19 มีอะไรบ้าง ?
วันเสาร์ที่ 11 เมษายน 2563
เบอร์ติดต่อหน่วยงานที่สามารถช่วยเหลือให้คําปรึกษาในช่วงสถานการณ์การแพร่ระบาดของเชื้อไวรัสโควิด-19 มีอะไรบ้าง ?
เบอร์ติดต่อหน่วยงานในช่วงสถานการณ์ไวรัสโควิด-19 มีอะไรบ้าง ?
Q : เบอร์ติดต่อหน่วยงานที่สามารถช่วยเหลือให้คําปรึกษาในช่วงสถานการณ์การแพร่ระบาดของเชื้อไวรัสโควิด-19 มีอะไรบ้าง ?
A : สายด่วนกรมควบคุมโรค 1422 , สถาบันการแพทย์ฉุกเฉินแห่งชาติ 1669, ศูนย์บริการข้อมูลภาครัฐเพื่อประชาชน 1111 , สายด่วนปรึกษาแพทย์โรงพยาบาลบํารุงราษฎร์ 1378 , สายด่วนสุขภาพจิต 1323
รัฐบาลไทย-ข่าวทำเนียบรัฐบาล-นายกรัฐมนตรีมอบโอวาทปลูกจิตสำนึกแก่นักศึกษาในฐานะ “สื่อรุ่นใหม่ ต้านภัยคอร์รัปชั่น” เน้นย้ำให้สร้างสื่อชี้นำสังคมไปในทางที่ถูกต้อง
วันจันทร์ที่ 17 ตุลาคม 2559
นายกรัฐมนตรีมอบโอวาทปลูกจิตสํานึกแก่นักศึกษาในฐานะ “สื่อรุ่นใหม่ ต้านภัยคอร์รัปชั่น” เน้นย้ําให้สร้างสื่อชี้นําสังคมไปในทางที่ถูกต้อง
นายกรัฐมนตรีมอบโอวาทปลูกจิตสํานึกแก่นักศึกษาในฐานะ “สื่อรุ่นใหม่ ต้านภัยคอร์รัปชั่น” เน้นย้ําให้สร้างสื่อชี้นําสังคมไปในทางที่ถูกต้อง
วันนี้ (2 กันยายน 2559) เวลา 08.30 น. ณ ห้องสีม่วง ตึกไทยคู่ฟ้า พลเอก ประยุทธ์ จันทร์โอชา นายกรัฐมนตรีมอบโอวาทการปลูกจิตสํานึกแก่นักศึกษาในฐานะ “สื่อรุ่นใหม่ ต้านภัยคอร์รัปชั่น” ที่ได้รับรางวัล จํานวน 7 ทีม 39 คน จากนักศึกษามหาวิทยาลัยราชภัฎและมหาวิทยาลัยเทคโนโลยีราชมงคลทั่วประเทศ จัดโดย องค์กรต่อต้านคอร์รัปชั่น (ประเทศไทย) เพื่อส่งเสริมให้นักศึกษาเข้ามามีส่วนร่วมรณรงค์ต่อต้านการทุจริตคอร์รัปชั่น และเปิดโอกาสให้เด็กรุ่นใหม่แสดงศักยภาพและการนําเสนอสื่อรุ่นใหม่เกี่ยวกับการทุจริตคอร์รัปชั่น
โอกาสนี้ นายกรัฐมนตรีได้กล่าวมอบโอวาทการปลูกจิตสํานักแก่นึกศึกษาในฐานะ “สื่อรุ่นใหม่ ต้านภัยคอร์รัปชั่น” ตอนหนึ่งว่า โครงการดังกล่าวเป็นโครงการที่ดี และน่าชื่นชมเพราะเปิดโอกาสให้เด็กรุ่นใหม่ได้แสดงออกถึงความสนใจเรื่องการทุจริตคอร์รัปชั่น ซึ่งจะเป็นกําลังที่สําคัญนําพาประเทศชาติให้ปลอดภัย และไม่เกิดปัญหาอีกในอนาคต
พร้อมกล่าวถึง การนําเสนอสื่อ สารคดีสั้น และอินโฟกราฟฟิคเกี่ยวกับการทุจริตคอร์รัปชั่น ในปัจจุบันว่าจะต้องแสดงให้เห็นถึงแนวคิดของคนรุ่นใหม่ และให้ดูสภาวะแวดล้อม ข้อเท็จจริง พร้อมทั้งให้ดูความเปลี่ยนแปลงของสถานการณ์สังคมทั้งภายในและภายนอกประกอบการนําเสนอ อีกทั้งต้องแสดงให้เห็นถึงผลกระทบ ความเสียหาย ผลประโยชน์ที่จะได้รับ ตลอดจนการสร้างแรงจูงใจที่สามารถชี้นําสังคมไปในทางที่ถูกต้อง เพราะการแก้ไขปัญหาการทุจริตคอร์รัปชั่นจะประสบความสําเร็จได้ต้องอาศัยความร่วมมือของคนในสังคม โดยต้องเริ่มจากตัวเอง ครอบครัว สังคม และประเทศชาติ รวมถึงการปลูกจิตสํานึกให้คนมีคุณธรรม มีจริยธรรม
นายกรัฐมนตรีกล่าวต่อไปว่า จากสถานการณ์การทุจริตคอร์รัปชั่นของประเทศที่ผ่านมา ไม่ว่ารัฐบาลจะพยายามแก้ไขเพียงใดก็ยังมีการทุจริตคอร์รัปชั่นเกิดขึ้น แต่สถานการณ์ได้ลดลงจากเดิม ซึ่งจากการจัดลําดับทั้งภายในและภายนอกประเทศการทุจริตคอร์รัปของประเทศไทยอยู่ในลําดับที่ดีขึ้น ส่งผลต่อการค้า การลงทุนมากขึ้นตามลําดับด้วย
-----------------------------------------
กลุ่มประชาสัมพันธ์และเผยแพร่